paragraph_text: Mapa za haranje je mapa koju su napravili Remus Lupin, Peter Pettigrew, Sirius Black, i James Potter (poznati kao Harači) za vrijeme svog školovanja u Hogwartsu. Uz pomoć svojih saznanja o Hogwartsu koja su Harači prikupili dok su noću lutali po dvorcu i okolici (Black, Potter i Pettigrew prerušeni u animaguse, a Lupin u vukodlaka) u tijeku svog sedmogodišnjeg školovanja, uspjeli su napraviti svoju mapu Hogwartsa koju su nazvali Mapa za haranje. Mapa nosi imena svojim tvoraca, četiri Harača, koji su se potpisali svojim nadimcima, usko vezanim za životinje u koje se pretvaraju: Lunac (Remus Lupin), Parožak (James Potter), Tihotap (Sirius Black) i Crvorep (Peter Pettigrew).